**Narva munitsipaalse koolieelse lasteasutuse eelarve koostamisel ametikohtade arvu ja tööjõukulude määramise kriteeriumide kinnitamine**

Vastu võetud 26.08.2015 nr 27

Määrus kehtestatakse kohaliku omavalitsuse korralduse seaduse § 30 lõike 1 punkti 3 alusel

**§ 1.** **Ametikohtade arvu määramise kriteeriumide kinnitamine**

  Kinnitada Narva munitsipaalse koolieelse lasteasutuse (edaspidi asutus) personali ametikohtade arvu määramise kriteeriumid vastavalt lisale nr 1.

**§ 2.** **Tööjõukulude määramise kriteeriumide kinnitamine**

 (1) Rakendada asutuse rühmatöötajate (õpetaja, õpetajaabi) tööjõu kulueelarve koostamisel kriteeriumina kuu pearaha. Kuu pearaha on rühmaliigi ja vastava rühma laste normatiivarvu lõikes järgmine:

|  |  |  |
| --- | --- | --- |
| **Rühma** | **Laste**  | **Kuu**  |
| **liik** | **alaliik** | **normatiivarv** | **pearaha\*** |
| sõimerühmad | tavarühm | 14 last | 183 eurot |
| lasteaia rühmad | tavarühm | 20 last | 128 eurot |
| liitrühmad | tavarühm | 18 last | 142 eurot  |
| kehapuudega laste rühmad | erirühm | 12 last | 213 eurot |
| tasandusrühmad | erirühm | 12 last | 213 eurot |
| meelepuudega laste rühmad | erirühm | 10 last | 256 eurot |
| arendusrühmad | erirühm | 7 last | 365 eurot |
| liitpuudega laste rühmad | erirühm | 4 last | 639 eurot |
| sobitus-sõimerühmad | erirühm | − | 549 eurot |
| lasteaia sobitusrühmad | erirühm | − | 384 eurot |

\* Kuu pearaha on arvestatud lähtuvalt 2 kõrgharidusega ja ametijärguga “pedagoog“ õpetaja töökohast ja 1 õpetajaabi töökohast.

 (2) Rühmatöötajate tööjõukulude suurust määratakse vastava rühma kuu pearaha, tegeliku laste arvu ja eelarve planeerimise ajavahemiku korrutamise tulemusena.

 (3) Asutuse erirühmas ning lasteaia rühmas kuue- kuni seitsmeaastaste laste ja lastega, kelle koolikohustuse täitmise alustamine on edasi lükatud, rakendatakse antud rühmade tööjõukulude määramisel laste normatiivarvu.

 (4) Asutuse igale erirühmale määratakse rühmatöötajate tööjõukulu lisaeelarve kuni 10% väärtusest, mis on saadud vastava liiki erirühma kuu pearaha ja laste normatiivarvu korrutamise teel.

 (5) Asutuse igale keelekümblusrühmale ja rühmale, kus õppe- ja kasvatustegevus toimub eesti keeles, määratakse rühmatöötajate tööjõukulu lisaeelarve 25% ulatuses väärtusest, mis on saadud vastava rühmaliigi kuu pearaha ja laste normatiivarvu korrutamise teel.

 (6) Rakendada lisas nr 1 näidatud asutuse ametikohtade arvu määramise kriteeriumid personali tööjõukulude eelarve koostamisel.

 (7) Rakendada lisa 1 punktides 1, 2, 3, 5, 6 ja 7 näidatud asutuse ametikohtade arvu määramise kriteeriumid tingimusel, et asutus töötab 12 tundi ööpäevas.

 (8) Asutuses mitme köögiga (v.a lõikes 9 toodud asutus) kokkade ja tervishoiutöötajate ametikohtade arvu määratakse, korrutades lisas nr 1 toodud kokkade ja tervishoiutöötajate ametikohtade arvu köökide arvuga.

 (9) Asutuses, kus rühmade arv on suurem kui 14, määratakse muu personali ametikohtade arvu (v.a direktori ja õppealajuhataja ametikohad, mis määratakse suuruses 2 ametikohta) 12 rühma ametikohtade arvu ja rühmade arvestusarvule vastavate ametikohtade arvu summeerimise tulemusena. Rühmade arvestusarv määratakse rühmade tegelikust arvust 12 lahutamise tulemusena.“

 (10) Keelekümblusprogrammis osalevas asutuses määratakse täiendavalt kuni 1,0 abiõpetaja ametikohta ühe keelekümblusrühma kohta asutuse eelarves piisavate rahavahendite olemasolul.

(11) Pervasiivsete arenguhäiretega laste rühmadega (autistid) asutuses määratakse täiendavalt kuni 1,0 lasteaiapsühholoogi ametikohta pervasiivsete arenguhäiretega laste ühe rühma kohta asutuse eelarves piisavate rahavahendite olemasolul.“

**§ 3.** **Rakendussätted**

 (1) Narva Linnavalitsuse 24.09.2014. a määrus nr 29 „Narva munitsipaalse koolieelse lasteasutuse eelarve koostamisel töökohtade arvu ja tööjõukulude määramise kriteeriumide kinnitamine“ tunnistatakse kehtetuks.

 (2) Määrus rakendub alates 01.09.2015. a.

 (3) Määrus jõustub seadusega sätestatud korras.

Eduard East
Linnapea

Ants Liimets
Linnasekretär

[Lisa](https://www.riigiteataja.ee/aktilisa/4290/8201/5018/m-27-lisa.pdf) Lisa